এটা আমাদের গল্প
এটা আমাদের গল্প ২০২৪ সালের বাংলা ভাষার ভারতীয় প্রণয়ধর্মী নাট্য চলচ্চিত্র। যা অভিনেত্রী মানসী সিনহা কাহিনিকার ও চিত্র পরিচালক হিসেবে প্রথম ছবি চিহ্নিত করে। চিত্রনাট্য লিখেছেন দেবপ্রতিম দাশগুপ্ত। ধাগা প্রোডাকশন - এর ব্যানারে প্রযোজনা করেছেন শুভঙ্কর মিত্র ও সুভাষ বেরা। প্রধান চরিত্রে অভিনয় করেছেন শাশ্বত চট্টোপাধ্যায় ও অপরাজিতা আঢ্য। এটি ২০২৪ সালের ২৬শে এপ্রিল ভারতের পশ্চিমবঙ্গের প্রেক্ষাগৃহে মুক্তি পায়। এটি বাংলাদেশী অভিনেত্রী তারিন জাহানের টলিউডে অভিষেকও চিহ্নিত করেছে । সঙ্গীত পরিচালনা করেন প্রাঞ্জল দাস এবং সম্পাদনা পরিচালনা করেন অনির্বাণ মাইতি। এটি দর্শকদের কাছ থেকে ইতিবাচক পর্যালোচনা এবং সমালোচকদের মিশ্র পর্যালোচনার পায় এবং বক্স অফিসে একটি বিস্ময়কর ব্লকবাস্টার হিট ছিল।